text: Базираният на Бермудите презастраховател XL Group и френската застрахователна група АХА достигнаха финалната права в сделка на стойност $15,3 млрд. Регулаторите вече са издали разрешения за финализиране на договора, според който 100% от акциите на презастрахователя преминават в ръцете на АХА Group. Двете компании обединяват бизнес процесите си в рамките на ново подразделение на AXA Group, начело на което е Грег Хендрик, досегашен президент и генерален директор на XL Group. "Новият субект ще работи под бранда AXA и ще предлага бизнес по четири основни направления: XL Insurance, XL Reinsurance, XL Art & Lifestyle и XL Risk Consulting", посочи главният изпълнителен директор на АХА Томас Бубер.
  Припомняме, вторият по големина застраховател в Европа обяви намерението да купи бермудската компания през март тази година.